શહેરની સિવિલ હોસ્પિટલના બીજા માળે ઓર્થો., જનરલ, ગાયનેકથી લઇને અનેક વોર્ડ દર્દીઓથી ઊભરાઇ રહ્યા છે ત્યારે બરાબર મધ્યમાં મૂકેલાં બે પીવાના પાણીનાં કૂલર બંધ રહેતાં દર્દીઓનાં સગાંવહાલાંને પીવાનું પાણી લેવા બીજા માળે અથવા દૂર સુધી જવું પડે છે. પીવાના પાણીની સમસ્યાને લઇ દર્દીઓ જ નહીં તેમનાં સગાંવહાલાં પણ પરેશાન થઇ રહ્યાં છે. અેન્ટ્રન્સ ફોયરમાં જ આવેલાં બંને કૂલરને શોભાના ગાંઠિયાની જેમ દોરીથી બાંધીને મૂકી દેવાયાં છે. હવે નવાં કૂલર આવે કે હાલનાં કૂલર ‌િરપેર થાય તેની દર્દીઓ રાહ જુએ છે.